### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Kalundborg lokalområde søger om frigivelse af midler til etablering af sauna i [adresse].

## Indstillinger

Direktøren indstiller, ansøgningen imødekommes med en rammebevilling på 100.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Kalundborg lokalområdes andel af Få det fikset puljen er 2 mio. kr. Lokalområdet har afholdt borgermøde den 8. oktober 2024, hvor 8 projekter blev godkendt til samlet 1.883.000 kr.

Projektet "Sauna i Havneparken" søger om 100.000 kr. af den samlede pulje. Den samlede anlægssum for saunaen udgør 367.000 kr. ekskl. arbejdsløn til studerende. Lokalområdet arbejder med at rejse fondsmidler og sponsorater for i alt 267.000 kr. De 100.000 kr. fra få det fikset puljen er således medfinansiering.

Projektet indeholder opførelse af en sauna placeret i [adresse], hvor en nystiftet forening overtager drift og vedligeholdelse efter etablering. Saunaen bliver flytbar.

*Drift og vedligeholdelse*

En nystiftet forening overtager drift og vedligeholdelse af saunaen.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om saunaen. Projektet indebærer, at der skal søges om følgende:

* Byggetilladelse inklusiv ibrugtagningstilladelse.

## Økonomiske konsekvenser

Kalundborg lokalområde har 1.313.964 kr. tilbage i deres Få det fikset pulje.

Den samlede anlægssum til saunaen er 100.000 kr. Hvis projektet godkendes udgør restrådighedsbeløbet herefter 1.213.964 kr.

[adresse] bemærkninger er indarbejdet i sagen.

### Sagens forløb

22/01/2025 Økonomiudvalget

Anbefales.

Louise Larsen (A), Minna Danielsen (A) og Iver Iversen (F) tager forbehold.

Jørgen Dahl (Frit Borgerligt Fælleskab) stemmer imod med bemærkning om, at den pågældende bygnings æstetik ikke passer ind i området, men har intet imod sauna på havnen.